Lav et referat af nedenstående tekst:

Tekst:
Det var for farligt at sende røgdykkere ind i bygningen. Sådan lød vurderingen fra indsatslederen i nat, da brandvæsenet ankom til en voldsom brand i brugsen i Mariager. Siden har flammerne raseret bygningen, og 1300-1400 kvadratmeter er brændt ned. - Vi kunne ikke sende folk ind på grund af fare for sammenstyrtning. Varmeudviklingen var for kraftig, så det var simpelthen for farligt, siger indsatsleder Allan Frisk. Brandvæsenet har styr på branden, som ikke breder sig fra bygningen. Her til formiddag er brandfolkene i gang med at slukke alt det, de kan, udefra, mens en kran bliver brugt til at skille bygningen ad, så brandfolkene også kan komme ind i bygningen. Indsatslederen forventer, at slukningsarbejdet varer hele eftermiddagen. Han opfordrer folk i området til at holde sig fra røgfanen fra branden, som naturligvis flytter sig med vinden. Brandalarmen gik klokken 3.30 i nat.

Referat:
Slukningsarbejdet er i fuld gang i Mariager efter voldsom brand i brugsen.